ശ്രീ വേംകടേശ്വര പ്രപത്തി

ഈശാനാം ജഗതോ‌உസ്യ വേംകടപതേ ര്വിഷ്ണോഃ പരാം പ്രേയസീം
തദ്വക്ഷഃസ്ഥല നിത്യവാസരസികാം തത്-ക്ഷാംതി സംവര്ധിനീമ് |
പദ്മാലംകൃത പാണിപല്ലവയുഗാം പദ്മാസനസ്ഥാം ശ്രിയം
വാത്സല്യാദി ഗുണോജ്ജ്വലാം ഭഗവതീം വംദേ ജഗന്മാതരമ് ||

ശ്രീമന് കൃപാജലനിധേ കൃതസര്വലോക
സര്വജ്ഞ ശക്ത നതവത്സല സര്വശേഷിന് |
സ്വാമിന് സുശീല സുല ഭാശ്രിത പാരിജാത
ശ്രീവേംകടേശചരണൗ ശരണം പ്രപദ്യേ || 2 ||

ആനൂപുരാര്ചിത സുജാത സുഗംധി പുഷ്പ
സൗരഭ്യ സൗരഭകരൗ സമസന്നിവേശൗ |
സൗമ്യൗ സദാനുഭനേ‌உപി നവാനുഭാവ്യൗ
ശ്രീവേംകടേശ ചരണൗ ശരണം പ്രപദ്യേ || 3 ||

സദ്യോവികാസി സമുദിത്ത്വര സാംദ്രരാഗ
സൗരഭ്യനിര്ഭര സരോരുഹ സാമ്യവാര്താമ് |
സമ്യക്ഷു സാഹസപദേഷു വിലേഖയംതൗ
ശ്രീവേംകടേശ ചരണൗ ശരണം പ്രപദ്യേ || 4 ||

രേഖാമയ ധ്വജ സുധാകലശാതപത്ര
വജ്രാംകുശാംബുരുഹ കല്പക ശംഖചക്രൈഃ |
ഭവ്യൈരലംകൃതതലൗ പരതത്ത്വ ചിഹ്നൈഃ
ശ്രീവേംകടേശ ചരണൗ ശരണം പ്രപദ്യേ || 5 ||

താമ്രോദരദ്യുതി പരാജിത പദ്മരാഗൗ
ബാഹ്യൈര്-മഹോഭി രഭിഭൂത മഹേംദ്രനീലൗ |
ഉദ്യ ന്നഖാംശുഭി രുദസ്ത ശശാംക ഭാസൗ
ശ്രീവേംകടേശ ചരണൗ ശരണം പ്രപദ്യേ || 6 ||

സ പ്രേമഭീതി കമലാകര പല്ലവാഭ്യാം
സംവാഹനേ‌உപി സപദി ക്ലമ മാധധാനൗ |
കാംതാ നവാങ്മാനസ ഗോചര സൗകുമാര്യൗ
ശ്രീവേംകടേശ ചരണൗ ശരണം പ്രപദ്യേ || 7 ||

ലക്ഷ്മീ മഹീ തദനുരൂപ നിജാനുഭാവ
നീകാദി ദിവ്യ മഹിഷീ കരപല്ലവാനാമ് |
ആരുണ്യ സംക്രമണതഃ കില സാംദ്രരാഗൗ
ശ്രീവേംകടേശ ചരണൗ ശരണം പ്രപദ്യേ || 8 ||

നിത്യാനമദ്വിധി ശിവാദി കിരീടകോടി
പ്രത്യുപ്ത ദീപ്ത നവരത്നമഹഃ പ്രരോഹൈഃ |
നീരാജനാവിധി മുദാര മുപാദധാനൗ
ശ്രീവേംകടേശ ചരണൗ ശരണം പ്രപദ്യേ || 9 ||

"വിഷ്ണോഃ പദേ പരമ" ഇത്യുദിത പ്രശംസൗ
യൗ "മധ്വ ഉത്സ" ഇതി ഭോഗ്യ തയാ‌உപ്യുപാത്തൗ |
ഭൂയസ്തഥേതി തവ പാണിതല പ്രദിഷ്ടൗ
ശ്രീവേംകടേശ ചരണൗ ശരണം പ്രപദ്യേ || 10 ||

പാര്ഥായ തത്-സദൃശ സാരധിനാ ത്വയൈവ
യൗ ദര്ശിതൗ സ്വചരണൗ ശരണം വ്രജേതി |
ഭൂയോ‌உപി മഹ്യ മിഹ തൗ കരദര്ശിതൗ തേ
ശ്രീവേംകടേശ ചരണൗ ശരണം പ്രപദ്യേ || 11 ||

മന്മൂര്ഥ്നി കാളിയഫനേ വികടാടവീഷു
ശ്രീവേംകടാദ്രി ശിഖരേ ശിരസി ശ്രുതീനാമ് |
ചിത്തേ‌உപ്യനന്യ മനസാം സമമാഹിതൗ തേ
ശ്രീവേംകടേശ ചരണൗ ശരണം പ്രപദ്യേ || 12 ||

അമ്ലാന ഹൃഷ്യ ദവനീതല കീര്ണപുഷ്പൗ
ശ്രീവേംകടാദ്രി ശിഖരാഭരണായ-മാനൗ |
ആനംദിതാഖില മനോ നയനൗ തവൈ തൗ
ശ്രീവേംകടേശ ചരണൗ ശരണം പ്രപദ്യേ || 13 ||

പ്രായഃ പ്രപന്ന ജനതാ പ്രഥമാവഗാഹ്യൗ
മാതുഃ സ്തനാവിവ ശിശോ രമൃതായമാണൗ |
പ്രാപ്തൗ പരസ്പര തുലാ മതുലാംതരൗ തേ
ശ്രീവേംകടേശ ചരണൗ ശരണം പ്രപദ്യേ || 14 ||

സത്ത്വോത്തരൈഃ സതത സേവ്യപദാംബുജേന
സംസാര താരക ദയാര്ദ്ര ദൃഗംചലേന |
സൗമ്യോപയംതൃ മുനിനാ മമ ദര്ശിതൗ തേ
ശ്രീവേംകടേശ ചരണൗ ശരണം പ്രപദ്യേ || 15 ||

ശ്രീശ ശ്രിയാ ഘടികയാ ത്വദുപായ ഭാവേ
പ്രാപ്യേത്വയി സ്വയമുപേയ തയാ സ്ഫുരംത്യാ |
നിത്യാശ്രിതായ നിരവദ്യ ഗുണായ തുഭ്യം
സ്യാം കിംകരോ വൃഷഗിരീശ ന ജാതു മഹ്യമ് || 16 ||

ഇതി ശ്രീവേംകടേശ പ്രപത്തിഃ

Web Url: http://www.vignanam.org/veda/venkateswara-prapatti-malayalam.html